I den andre omgangen ble det mye Rosenborg. Gjøvik så ut til å kjenne tempoet mer, men klarte likevel å holde Rosenborg ute av egen målgård i store deler av omgangen. Målene kom likevel. Dario Zahora satte inn en retur etter et frispark fra Trond Olsen seks minutter ut i omgangen, og Rosenborg hadde full kontroll. Trond Olsen sto bak 0-3-målet da han spilte vegg med Rade Prica og satte ballen i mål via stolpen fem minutter før full tid. I kampens siste ordinære minutt fikk Kjell Rune Sellin avslutte kampen ved å score RBKs fjerde mål. Det var innbytter Markus Henriksen som startet angrepet, som endte med et skudd fra Steffen Iversen. Keeper måtte gi retur, og Sellin var på plass og satte inn 0-4.